
     Republika Hrvatska
KOPRIVNIČKO-KRIŽEVAČKA ŽUPANIJA
	   OPĆINA PETERANEC
      	Jedinstveni pravni odjel

KLASA: UP/I-112-02/26-01/12
URBROJ: 2137-12-03-26-1
Peteranec, 9. rujna 2026.

	Na temelju članka 5. stavka 2. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18.,112/19 i 17/25) u predmetu pokrenutom po službenoj dužnosti radi prijma u službu, na neodređeno vrijeme, pročelnica Jedinstvenog upravnog odjela Općine Peteranec, 


R J E Š E N J E
o prijmu u službu


	1. PATRICIA GAZDEK, iz Sigeca, Braće Radića 35A, 48321 Peteranec, OIB: 28000304182, rođena 10.8.2000., prima se u službu u Jedinstveni upravni odjel Općine Peteranec na radno mjesto službenice -  više stručne suradnice za računovodstvene poslove, na neodređeno, puno radno vrijeme, ukupno 40 sati tjednog radnog vremena, uz probni rad u trajanju od 3 mjeseca sukladno čl. 26. st.1. i 2.
2. Plaća Patricie Gazdek, određuje se kao umnožak koeficijenta složenosti poslova radnog mjesta više stručne suradnice za računovodstvene poslove u Jedinstvenom upravnom odjelu Općine Peteranec 1,68 i osnovice za obračun plaće koja iznosi 1.200,00 EUR, odnosno temeljem čl. 12. Zakona o plaćana u lokalnoj i područnoj (regionalnoj) samoupravi (NN 28/10 i 28/23). 
3. Po izvršnosti ovog Rješenja donijeti će se Rješenje o rasporedu na radno mjesto kojim će se utvrditi dan početka rada.

O b r a z l o ž e n je

	Pročelnica Jedinstvenog upravnog odjela Općine Peteranec raspisala je Natječaj za prijam u službu u Jedinstveni upravni odjel Općine Peteranec službenika/službenice za obavljanje poslova višeg stručnog suradnika/suradnice (KLASA:112-02/26-01/02; URBROJ:2137-12-03-26-1) na neodređeno, puno radno vrijeme, 40 sati tjednog radnog vremena, dana 7. kolovoza 2026. godine.  Sukladno članku 17.  Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18., 112/19. i 17/25) (u daljnjem tekstu: ZSN) objavljen je u „Narodnim novinama“ broj 21/26 i na internet stranicama Općine Peteranec www.peteranec.hr. Rok za podnošenje prijava na Natječaj bio je 8 (osam) dana od dana objave Natječaja u „Narodnim novinama“ odnosno do 17. kolovoza 2026. godine.  
 
	Na internet stranici Općine Peteranec i na oglasnoj ploči Općine Peteranec naveden je opis poslova i podaci o plaći radnog mjesta koje se popunjava, način objavljivanja prethodne provjere znanja i sposobnosti kandidata i iz kojeg područja, te pravni i drugi izvori za provjeru.
	Pored općih uvjeta propisanih člankom 12. ZSN-a kandidati moraju ispunjavati i uvjete utvrđene Pravilnikom o izmjenama pravilnika o unutarnjem redu Jedinstvenog upravnog odjela Općine Peteranec („Službeni glasnik Koprivničko-križevačke županije“ broj 3/26), a to su: sveučilišni diplomski studij ili sveučilišni integrirani  prijediplomski i diplomski ili stručni diplomski studij ekonomske struke, najmanje jedna godina radnog iskustva i položen državni ispit.
	Sukladno članku 20. ZSN-a pročelnica Jedinstvenog upravnog odjela Općine Peteranec dana 7. kolovoza  2026. godine donijela je Rješenje o imenovanju Povjerenstva za provedbu natječaja za prijam u službu u Jedinstveni upravni odjel Općine Peteranec višeg stručnog suradnika/suradnice za računovodstvene poslove (KLASA:112-01/26-01/01 URBROJ: 2137-12-03-26-4) (u daljnjem tekstu: Povjerenstvo).
	Na 1. sjednici održanoj 26. kolovoza 2026. godine Povjerenstvo je utvrdilo da su u roku za dostavu prijava na objavljeni Natječaj pristigle 2 (dvije) prijave. 
	Pregledom pristiglih prijava Povjerenstvo je utvrdilo da je jedna od pristiglih prijava pravodobna i potpuna te ispunjava formalne uvjete propisane Natječajem, dok je duga prijava pravodobna, nepotpuna te ne ispunjava formalne uvjete natječaja.
	 Kandidatkinja čija je prijava  pravodobne i potpune te ispunjavaju formalne uvjete propisane Natječajem pozvana je na prethodnu provjeru znanja  dana 26. kolovoza 2026. godine, na internet stranici Općine Peteranec www.peteranec.hr i na oglasnoj ploči Općine Peteranec objavljen je Poziv za testiranje i intervju (KLASA:112-02/26-01/02; URBROJ:2137-12-03-26-11). 
	Dana 4. rujna 2026. godine Povjerenstvo je provelo pisano testiranje i intervju. 

	Pisanom testiranju pristupila je Patricia Gazdek iz Sigeca, te je na pisanom testiranju iz područja iz kojeg se obavlja provjera ostvarila  8 (osam) bodova od  mogućih 10 (deset) bodova, a na intervjuu 10 (deset) bodova. Sukladno odredbi članka 22. stavku 5. ZSN-a po kojoj se intervju provodi samo s kandidatima koji su ostvarili najmanje 50% ukupnog broja bodova na testiranju kandidatkinja je pozvana na intervju.  Nakon provedenog pisanog testiranja i intervjua, Povjerenstvo je dostavilo pročelnici Jedinstvenog upravnog odjela Općine Peteranec Izvješće o provedenom postupku i rang-listu kandidata, prema kojoj je Patricia Gazdek iz Sigeca, ostvarila 8 (osam) bodova na pismenom testu i 10 (deset) bodova na intervjuu odnosno ukupno 18 (osamnaest) bodova.

	Sukladno odredbama članka 23. i 24. ZSN-a Rješenje o prijmu više stručne suradnice za računovodstvene poslove upravnog tijela jedinice lokalne i područne (regionalne) samouprave donosi se za izabranu kandidatkinju iz reda prijavljenih kandidata i rang liste Povjerenstva za provedbu Natječaja za prijam u službu više stručnog suradnika/suradnice za računovodstvene poslove.
	Na temelju Izvješća o provedenom postupku i dostavljene rang liste kandidata, Patricia Gazdek, iz Sigeca, Braće Radića 35A, 48321 Peteranec, OIB: 28000304182, primljena je u službu u Jedinstveni upravni odjel Općine Peteranec na radno mjesto više stručne suradnice za računovodstvene poslove, na neodređeno,  puno radno vrijeme u ukupno 40 sati tjednog radnog vremena, budući da zadovoljava sve propisane uvjete te je prethodnom provjerom znanja i sposobnosti zadovoljila sve kriterije.

	Specijalistička ordinacija medicine rada i sporta je nakon pregleda kandidatkinje Patricie Gazdek dostavila liječničku potvrdu kojom je utvrđeno da je kandidatkinja sposobna za obavljanje poslova više stručne suradnice za računovodstvene poslove.
	
	Kandidatkinja Patricia Gazdek je prije donošenja ovog rješenja dostavila na uvid izvornike dokaza o ispunjavanju formalnih uvjeta iz Natječaja, a čije preslike je priložila uz svoju prijavu na Natječaj, sukladno čl. 23.c stavku 1. ZNS.

	Na temelju čl. 23.c. st. 3 ZNS, Jedinstveni upravni odjel Općine Peteranec je po službenoj dužnosti provjerio postoje li zapreke za prijam u službu izabrane kandidatkinje Patricie Gazdek zbog pravomoćnog osuđivanosti na kaznena djela iz čl. 15. ZNS te zapreke iz članka 16. istog Zakona, te je na temelju uvjerenja Ministarstva pravosuđa, uprave i digitalne transformacije, Uprave za kazneno pravo, Odjela za kaznene evidencije, utvrdio je da nije osuđivana za kaznena djela iz članka 15. ZSN i da ne postoje zapreke za prijem u službu iz članka 16. ZSN. 

U članku 12. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10. i 10/23.) (u daljnjem tekstu: Zakon), te Odlukom o koeficijentima za obračun plaća službenika i namještenika Jedinstvenog upravnog odjela Općine Peteranec („Službeni glasnik Koprivničko-križevačke županije“ broj 3/26), koeficijent složenosti poslova za radno mjesto više stručne suradnice za računovodstvene poslove Jedinstvenog upravnog odjela Općine Peteranec utvrđen je u vrijednosti 1,68. Odlukom o osnovici za obračun plaće službenika i namještenika u Jedinstvenom upravnom odjelu Općine Peteranec („Službeni glasnik Koprivničko-križevačke županije“ broj 24/25), osnovica je određena u iznosu od 1.200,00 eura bruto.

Sukladno svemu gore navedenom, riješeno je kao u izreci ovog Rješenja.

Rješenje o prijmu u službu izabrane kandidatkinje dostavlja se javnom objavom na službenoj web stranici Općine Peteranec, sukladno čl. 24.a stavcima 2. i 3. ZSN. 
Dostava Rješenja svim kandidatima smatra se obavljenom istekom osnog dana od dana objave rješenja na službenoj stranici Općine Peteranec, a javno objavljeno rješenje uklanja se sa službene web stranice Općine Peteranec nakon isteka roka od šest mjeseci od dana njegove objave, sukladno čl. 24.a stavcima 2. i 3. ZSN. 

Uputa o pravnom lijeku: 

	Protiv ovog Rješenja može se izjaviti žalba općinskom načelniku Općine Peteranec u roku od 15 dana od dana njegove dostave. 
	Žalba se može podnijeti pisanim putem, neposredno ili poštom ili izjaviti na zapisnik u Jedinstvenom upravnom odjelu Općine Peteranec. 
	Na žalbu se ne plaća upravna pristojba sukladno Tar. br. 3. Uredbe o tarifi upravnih pristojbi („Narodne novine“ broj 92/21., 93/21. i 95/21).
NAPOMENA: Stranka se ima pravo odreći prava na žalbu u pisanom odliku ili usmeno na zapisnik, od dana primitka ovog Rješenja do dana isteka roka za izjavljivanje žalbe. 

	




	PROČELNICA:
Simona Tržec, mag.admin.publ., v.r.









DOSTAVITI:
1. Patricia Gazdek, Sigetec, Braće Radića 35A, 48321 Peteranec
1. Personali dosje, ovdje,
1. Pismohrani, ovdje.
1. Računovodstvu, ovdje.

